**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**

**1. Sprendimo projekto esmė, tikslai ir uždaviniai.**

Šiuo tarybos sprendimo projektu siekiama perduoti Klaipėdos miesto savivaldybės administracijai valdyti patikėjimo teise savivaldybės turtą, kurį šiuo metu patikėjimo teise valdo savivaldybės biudžetinės švietimo įstaigos (priedas).

**2. Projekto rengimo priežastys ir kuo remiantis parengtas sprendimo projektas.**

Klaipėdos Andrejaus Rubliovo pagrindinė mokykla, Klaipėdos „Saulėtekio“ pagrindinė mokykla ir Klaipėdos Vitės pagrindinė mokykla (toliau – Mokyklos) patikėjimo teise valdo Klaipėdos miesto savivaldybei priklausančias patalpas: Debreceno g. 48, Mokyklos g. 3 ir Švyturio g. 2, Klaipėdoje.

Dalies patikėjimo teise valdomų patalpų Mokyklos nenaudoja savo veiklai vykdyti. Klaipėdos miesto savivaldybės administracijos direktoriaus 2013 m. kovo 7 d. įsakymu Nr. AD1-567 patvirtinti Mokyklų 2013 metų taupymo planai, kuriuose nurodyta, kad Mokyklų nenaudojamos patalpos Debreceno g. 48, Mokyklos g. 3 ir Švyturio g. 2 turi būti perduotos Klaipėdos miesto savivaldybės administracijai valdyti patikėjimo teise nuo 2013 m. liepos 1 d.

Klaipėdos miesto savivaldybės administracija, perėmusi nurodytas patalpas valdyti patikėjimo teise, galės jas panaudoti kitoms savivaldybės funkcijoms vykdyti.

**3. Kokių rezultatų laukiama.**

Perdavus nurodytą turtą Klaipėdos miesto savivaldybės administracijai būtų įgyvendinti Mokyklų taupymo planai ir savivaldybės turtas būtų panaudojamas kitoms funkcijoms vykdyti.

**4. Sprendimo projekto rengimo metu gauti specialistų vertinimai.**

Negauta

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – perdavus nurodytą turtą Klaipėdos miesto savivaldybės administracijai būtų įgyvendinti Mokyklų taupymo planai ir savivaldybės turtas būtų panaudojamas kitoms funkcijoms vykdyti.

Teikiame svarstyti šį sprendimo projektą.

Turto skyriaus vedėja Genovaitė Paulikienė